open-index/open-wikipedia-markdown huggingface dataset:
Roberto Di Matteo

**Roberto Di Matteo** (sündinud 29. mail 1970 Schaffhausenis Šveitsis) on Itaalia jalgpallitreener ja endine jalgpallur (poolkaitsja).

Klubikarjääri jooksul mängis Di Matteo Šveitsi klubides Schaffhausen (1988–1991), FC Zürich (1991–1992) ja FC Aarau (1992–1993), Itaalia klubis Rooma Lazio (1993–1996) ning Inglismaa klubis Londoni Chelsea (1996–2002). Itaalia jalgpallikoondises mängis ta aastatel 1994–1998 kokku 34 korda ja lõi kaks väravat. Ta kuulus Itaalia koondisse 1996. aasta Euroopa meistrivõistlustel ja 1998. aasta maailmameistrivõistlustel.

Aastatel 2008–2009 oli ta Milton Keynes Donsi ja 2009–2011 West Bromwich Albioni peatreener.

2011. aastal sai temast Chelsea abitreener ning peatreeneriks sai André Villas-Boas. 2012. aasta märtsis sai temast pärast Villas-Boasi lahkumist klubi peatreener kuni hooaja lõpuni.

13. juunil 2012 teatati Chelsea kodulehel, et Di Matteo jätkab tööd klubi peatreenerina. Leping sõlmiti kaheks aastaks, aga Di Matteo vallandati töölt 21. novembril 2013 pärast 3-0 kaotust Juventusele UEFA Meistrite Liiga raames.

2014–2015 Di Matteo töötas Saksamaa Bundesliga klubis Schalke 04 peatreenerina. 2016. aasta juunist kuni septembrini oli ta Inglismaa esiliiga klubi Aston Villa peatreener.

## Saavutused
### Mängijana
;FC Aarau
***[[Swiss Super League]]** (1):
**1993

;Chelsea FC
***[[Inglismaa karikavõistlused jalgpallis|FA Cup]]** (2):
**1997, 2000
***[[UEFA karikavõitjate karikas]]** (1):
**1998
***[[Euroopa superkarikas]]** (1):
**1998
***[[FA Charity Shield]]** (1):
**2000

### Treenerina
;Chelsea FC
***[[Inglismaa karikavõistlused jalgpallis|FA Cup]]** (1):
**2012
* **[[UEFA Meistrite Liiga]]** (1):
**2011–2012
Nuga (film)

**"Nuga"** on 2007. aasta veebruaris esilinastunud Eesti mängufilm.
Filmi režissöör ja stsenarist on Marko Raat.

## Osatäitjad
* Ekke – Mait Malmsten
* Tuule – Kersti Heinloo
* Karin – Britta Vahur
* Ulla – Kädi Metsoja
* Ekke ema – Elle Kull
* Politseinik – Gert Raudsep

## Süžee
Intiimne ja valulik film puudutab kaasaegse suhetekolmnurga kõige tumedamaid pooli. Elupinge kaotanud kinnisvaramaakler Ekke (Mait Malmsten) provotseerib ja lõhub, kuni talle jääb nuga kätte kinni …

## Viited
Claire van der Boom

**Claire van der Boom** (sündinud 21. novembril 1983 Broome'is) on Logie auhinnaga pärjatud Austraalia filmi- ja televisiooninäitleja. 

Ta on hollandi juurtega. Ta õppis Perthis ja Sydneys draamakunsti instituudis.
Jolene Anderson

**Jolene Anderson** (sündinud 26. mail 1980 Uus-Lõuna-Walesis Kempseys) on Austraalia näitleja ja laulja.

2014. aastal hakkas ta mängima telesarjas "Kodus ja võõrsil".
Georg (film)

**"Georg"** on 2007. aastal esilinastunud Eesti film, mis käsitleb Georg Otsa elulugu.

Filmi režissöör on Peeter Simm ning stsenaristid Mati Põldre ja Aleksander Borodjanski. Filmis mängivad Marko Matvere, Anastassia Makejeva, Renārs Kaupers, Tõnu Kark, Elle Kull, Mirtel Pohla, Arvo Kukumägi.

## Film arvudes
2007. aasta jooksul käidi Eesti kinodes seda filmi vaatamas 49 423 korda.

## Viited

## Välislingid
*
Lea Tormis

**Lea Tormis** (kuni 1951. aastani **Lea Rummo**; 17. detsember 1932 Pikasilla küla, Aakre vald, Rõngu kihelkond, Tartumaa – 11. mai 2025) oli eesti teatriteadlane, õppejõud ja teatrikriitik.

## Haridus
Tantsuõpinguid alustas ta 1938–1939 Gerd Neggo tantsustuudios, seejärel õppis ta Anna Ekstoni organiseeritud balletistuudios, mis tegutses Estonia teatri juures. Aastatel 1946–1950 õppis ta Eesti Riiklikus Koreograafilises Koolis.

Ta lõpetas 1951. aastal Tallinna 7. Keskkooli.

1956. aastal lõpetas ta  teatriteaduse erialal GITIS-e. 1963. aastal kaitses ta seal väitekirja pealkirjaga "Eesti nõukogude balletiteater" ja sai kunstiteaduste kandidaadi kraadi.

## Töö
Aastatel 1956–1959 töötas ta Eesti NSV Kultuuriministeeriumi Kunstide Valitsuses repertuaaritoimetajana. Seejärel, aastatel 1959–1960, oli ta Tallinna Riikliku Keskarhiivi kirjandus- ja kunstiarhiivi teadur. Aastatel 1957–1963 õpetas ta teatriajalugu Tallinna Koreograafiakoolis.

Aastast 1961 oli Tormis seotud Eesti Muusika- ja Teatriakadeemia lavakunstikooliga, kus ta töötas teatriajaloo õppejõuna; 1996. aastal sai temast professor ning 2003. aastal emeriitprofessor.

Aastatel 1963–1992 oli ta tööl Eesti Teaduste Akadeemia Ajaloo Instituudis.

Lea Tormis on avaldanud arvukalt teatriloolisi ja -kriitilisi artikleid ning analüüse. Ta on teinud kaastööd mitmetele teatmeteostele ning juhtinud ja kommenteerinud teatrisaateid Eesti Televisioonis ja Eesti Raadios.

Osales 2018. aastast teatrisaates "Teatrivaht".

## Raamatud
* "Eesti balletist". Eesti Raamat 1967
* "Teatrisuhted üle idapiiri". Eesti Raamat 1973
* "Eesti teater 1920–1940". Eesti Raamat 1978

## Tunnustus
* 1979 – Eesti NSV teeneline kunstitegelane 
* 1982 – Eesti NSV riiklik preemia 
* 1986 – Priit Põldroosi nimeline auhind
* 1989 – Eesti Teatriliidu kriitikaauhind
* 1995 – Eesti Teatriliidu kriitikaauhind
* 2001 – Valgetähe V klassi teenetemärk
* 2002 – Eesti Teatriliidu kriitikaauhind (koos Reet Neimariga)
*2010 – Eesti Vabariigi kultuuripreemia elutöö eest
*2016 – Eesti Kultuurkapitali näitekunsti sihtkapitali elutööpreemia
*2018 – Eesti Rahvuskultuuri Fondi eristipendium 
*2020 – Rahvusmõtte auhind

## Isiklikku
Tema isa oli Paul Rummo, tema vend on Paul-Eerik Rummo ja õde Mall Johanson. Tema õelapsed on vennad ja õde Johansonid.

Tema abikaasa oli Veljo Tormis ja poeg on Tõnu Tormis.

## Viited
Maire Nurmet

**Maire Nurmet** (sündinud 11. mail 1972 Tartus) on eesti majandusteadlane.

## Elulugu
Maire Nurmet on inseneri tütar.

1990. aastal lõpetas Nurmet Puhja Keskkooli, 1994 Eesti Põllumajandusülikooli (EMPÜ) raamatupidamise ja rahanduse erialal; majandusmagister (1996, EPMÜ), väitekiri "Investeeringud ja nende hindamise võimalused", oli 1997–2001 EPMÜ doktorant, majandusteaduse doktor (2001, EPMÜ), väitekiri "Kapitali struktuur ja efektiivsus: teooriaid ja rakendusi põllumajandussektorile". Täiendanud end Helsingi (1999–2000) ja Wageningeni ülikoolis (2000) ning Iisraelis, Lätis, Poolas ja Taanis.

Nurmet oli 1993–1994 RAS Sangla raamatupidaja, 1994–1995 EPMÜ raamatupidamise ja rahanduse instituudi laborant, 1995–1997 assistent, 1997–2001 lektor, 2001– EPMÜ/EMÜ majandus- ja sotsiaalinstituudi dotsent.

## Teadustöö
Maire Nurmeti uurimisvaldkonnad on põllumajanduspoliitika, ettevõtete investeeringud, finantsjuhtimine, -arvestus ja -võimendus. Euroopa Agraarökonomistide Assotsiatsiooni (EAAE) liige, Eesti Agraarökonomistide Assotsiatsiooni ja Akadeemilise Ühistegevuse Seltsi juhatuse liige. Üle 20 teaduspublikatsiooni.

## Teoseid
* Agricultural credit system in Estonia. Kaunas, 1999
* Dept and outside equity. // Supplementary or opposite sources of financing. Jelgava, 2000
* Evaluating economic conditions of the agricultural sector (kaasautor). Jelgava, 2001
* Farm sector capital structure indicators in Estonia (kaasautorid J. Roots, R. Huirne). Wageningen, 2002
* Ettevõtte tegevustulemuse hindamine omanike tulust lähtudes (kaasautor K. Lemsalu). // EPMÜ kogumik 217 (2003)
* Environmental issues and the common agricultural policy (kaasautor H. Soe). // EPMÜ teadustööde kogumik 218 (2003)
* Financial aspect of the firms sustainability in Estonian agriculture. // Economic Sci. for Rural Development. Jelgava, 2007

## Viited

## Kirjandus
* Eesti teaduse biograafiline leksikon, 3. köide
* Eesti Põllumajandusülikool: audoktorid, töötajad ja vilistlased 1991–1995. Trt, 1996, 99
Līvāni piirkond

**Līvāni piirkond** (läti keeles *Līvānu novads*) on 1. järgu haldusüksus Lätis Latgales.

Piirkond moodustati 1999. aastal ning 2009. aastal liideti sellega kolm valda: Jersika, Rudzātu ja Sutru vald.

## Viited

## Välislingid
* Piirkonna koduleht
Sala piirkond

**Sala piirkond** (läti *Salas novads*) oli 1. järgu haldusüksus Lätis.

Piirkonna keskus oli Sala küla, kus elab umbes 1600 inimest.

Piirkond moodustati 2009. aastal Sēlpilsi ja Sala vallast. 2021. aastal liideti Sala piirkond Jēkabpilsi piirkonnaga.

## Viited
Pasteuri efekt

**Pasteuri efekt** on glükolüüsi ja käärimise pärssumine õhuhapniku toimel. 

Nähtuse avastas 1861. aastal (teistel andmetel 1857) Louis Pasteur.

## Viited
Paleotsönoos

**Paleotsönoos** ehk **paleobiotsönoos** on taimede ja loomade kivististe kogum settekivimeis. 

Kuna kõik endisaegsed taimed ja loomad pole kivististena säilinud või pole mattunud setteisse oma elupaigas, siis ei vasta paleotsönoos täpselt omaaegsele biotsönoosile.

## Vaata ka
*Biotsönoos
*Tafotsönoos

## Viited

## Kasutatud allikad
*EE 7. köide, 1994.
1937. aasta Euroopa meistrivõistlused Kreeka-Rooma maadluses

**Euroopa meistrivõistlused [[Kreeka-Rooma maadlus]]es** 1937 peeti Prantsusmaal Pariisis.

Eestit esindasid Kristjan Palusalu, August Neo, Voldemar Mägi, Edgar Puusepp, Voldemar Väli ja Evald Sikk.
## Medalid
Boris Nurmiste

**Boris Nurmiste** (1931. aastani **Boris Neuhaus**; 27. november (vkj 14. november) 1907 Pihkva – 13. mai 1996 Tallinn) oli eesti põllumajandusteadlane, viroloog.

## Elulugu
Boris Nurmiste oli teenistuja poeg.

1927. aastal lõpetas Nurmiste Tallinna Linna Poeglaste Reaalgümnaasiumi, 1932 agronoomina Tartu Ülikooli põllumajandusteaduskonna, põllumajanduskandidaat (1952, TRÜ), väitekiri "Kartuli viirushaigused Jõgeva Riikliku Sordiaretusjaama kartulisortimendis ja ohtlikumate kartuliviiruste tõrjeküsimuste selgitamine". 1942–1943 täiendas end Berliin-Dahlenis.

Nurmiste oli 1934–1939 Taimekaitse ja Seemnekontrolli Ameti laborant-kontrolör, 1939–1941 TÜ taimehaiguste katsejaama assistent, 1942–1948 Jõgeva Sordiaretusjaama vanemteadur; 1948–1951 Eesti Teaduste Akadeemia Põllumajanduse Instituudi nooremteadur, 1951–1957 vanemteadur, 1957–1962 Eksperimentaalbioloogia Instituudi vanemteadur, 1962–1983 viroloogiaosakonna juhataja.

## Teadustöö
Boris Nurmiste oli Eesti taimeviroloogide koolkonna rajaja. Uuris peamiselt kartuliviirusi. Esitas päriliku nakkuse tekkimise, s.o viiruse ja taime genoomi liitumise idee ning lõi kartuli viirusresistentsete sortide aretuse põhialused. Leidis uue kartulit kahjustava viiruse. Üleliidulise Mikrobioloogia Seltsi, Üleliidulise Geneetikute ja Selektsionääride Seltsi liige, Eesti Taimekaitse Seltsi auliige. Eesti NSV teeneline teadlane (1976). Nõukogude Eesti preemia (1967, kollektiivis). Saanud mitmeid autasusid. Üle 70 teaduspublikatsiooni, sealhulgas 1 monograafia.

## Teoseid
* Kartuli kidumishaigused ENSV-s ja nende tõrje. Tallinn, 1954
* Sordi "Sulev" isetolmlemisest saadud seemikute visuaalne hinnang ja viirusesisaldus serodiagnoosi põhjal (kaasautor). // EMMI tead tööde kogumik 21 (1970)

## Viited

## Kirjandus
* Album Academicum Universitatis Tartuensis 1918–1944. Tartu 1994, II, 487
* Eesti entsüklopeedia, 14, 330
* Agraarteadus 7 (1996) 3, 318–319

## Välislingid
*Eesti teaduse biograafiline leksikon, 3. köide
Poigo Nuuma

**Poigo Nuuma** (18. august 1932 Tartu – 5. märts 2014) oli eesti õigusteadlane.

## Elulugu
Poigo Nuuma oli käsitöölise poeg.

1952. aastal lõpetas Nuuma Pärnu 1. Keskkooli, 1954 Tallinna Mäetehnikumi, 1960 Tartu Riikliku Ülikooli õigusteaduskonna; 1969–1973 TÜ kaugõppeaspirant, õigusteaduse kandidaat (1973, TÜ), väitekiri "Kriminoloogilis-sotsioloogiline uurimine tööstusettevõttes (kondiitritoodete vabriku "Kalev" materjalide alusel)".

Nuuma oli 1960–1974 Tallinna Keskrajooni Rahvakohtu kohtunik ja kohtu esimees, 1975–1980 TPI majandusõiguse kateedri dotsent, aastast 1981 samas dotsent (osalise koormusega), ühtlasi 1975–1997 TÜ õigusteaduskonna õppeülesande täitja, 1980–1984 ja 1989–1991 Eesti NSV justiitsministri asetäitja, 1984–1989 Kohtuekspertiisi Teadusliku Uurimise Labori direktor, 1993–1997 Tallinna Linnakohtu esimees, 1997–2003 Sotsiaalteaduste Erakõrgkooli Veritas õigusteaduskonna dekaan, 2003– erakõrgkooli Audentes õppejõud. Põhilised loengukursused: õigusõpetus, õiguse alused, tööõigus, karistusõigus, kriminaalkohtumenetlus. Koostanud õpikuid jm õppevahendeid.

## Teadustöö
Poigo Nuuma uurimisvaldkonnad olid kriminoloogia, kriminaalõigus ja tööõigus. Eesti Akadeemilise Õigusteadlaste Seltsi ja Eesti Vabariigi Juristide Liidu asutajaliige, Eesti Vabariigi Kohtunike Ühingu liige. Üle 100 teaduspublikatsiooni ja õppevahendi.

## Teoseid
* Kriminaalõiguse üldosa. Põhimõisted. Tallinn, 2001. Kohtukorraldus. Tallinn, 2002
* Karistusõigus. Üldosa skeemid. Tallinn, 2003
* Õiguse alused: tsiviil-, äri- ja karistusõigus: ülesannete kogu (kaasautorid K. Joamets, A. Kukrus). Tallinn, 2003
* Õiguse alused: tööõigus: ülesannete kogu (kaasautorid K. Joamets, A. Kukrus). Tallinn, 2003
* Õiguse alused: õpik majanduseriala üliõpilastele (kaasautor). Tallinn, 2003
* The constitution of the Republic of Estonia about separation of powers and courts. // Working paper in economics. Tallinn, 2005
* Karistusõigus: eriosa: õppevahend. Tallinn, 2006

## Viited

## Kirjandus
* Eesti teaduse biograafiline leksikon, 3. köide
* Eesti majanduse biograafiline leksikon. Tallinn, 2000, 331
Jüri Nuust

**Jüri Nuust** (26. juuli 1936 Tartu – 13. märts 1996 Tartu) oli eesti põllumajandusteadlane.

## Elulugu
Jüri Nuust oli talupidaja ja õpetaja poeg, Maie Nuusti vend.

1955. aastal lõpetas Nuust Tartu Töölisnoorte Keskkooli, 1961 Eesti Põllumajandusakadeemia agronoomiateaduskonna; 1963–67 EPA aspirant, põllumajanduskandidaat (1970, samas), väitekiri "Lehediagnostilistest uurimustest õunapuudel Lõuna-Eesti tingimustes".

Nuust oli 1967–85 EMMI Polli katsebaasis nooremteadur, 1985–91 vanemteadur, aastast 1992 aiandustalu pidaja.

## Teadustöö
Jüri Nuusti uurimisvaldkond on viljapuude agrotehnika. Uurinud õuna- ja ploomiaedade väetamist ja viljapuude väetisevajaduse hindamiseks lehediagnostilise meetodi rakendamist ning õunaaedade niisutamist ja harimist. Korraldas Polli katsebaasis ploomi- ja kirsipuude meristeempaljunduse. Kõrvalharrastuseks oli sibullillede ja rooside kasvatamine. Üle 50 teadus- ja aimetrükise.

## Teoseid
* Agrotehnilised soovitused tööstuslikuks õunakasvatuseks Eesti NSV-s (kaasautorid E. Haak, E. Pärtel). Tallinn, 1981
* Roosid aias ja kasvuhoones. Tallinn, 1990

## Viited

## Kirjandus
* Eesti aianduse biograafiline leksikon. Tallinn, 1998, 96
* Eesti Maaviljeluse Instituut 1946–2006. Saku, 2006, 67
Alan Turingi mälestusmärk

**Alan Turingi mälestusmärk** (*Alan Turing Memorial*) asub Sackville'i pargis Manchesteri Ülikooli Whitworthi tänava hoone ja Canal Streeti geipiirkonna vahel. Mälestusmärk kujutab arvutiteaduse isa istumas pargipingil pargis. See on rajatud Alan Turingi – matemaatiku, krüptoloogi ja tänapäevase arvutiteaduse ühe rajaja – mälestuseks. Alan Turing mõisteti 1952. aastal süüdi homoseksuaalsuses (see oli Inglismaal kuni 1967. aastani kriminaalkuritegu) ja 1954. aastal sooritas ta enesetapu.

Mälestusmärk avati Turingi sünniaastapäeval 23. juunil 2001. Mälestusmärgi loomise ideele tuli Stockporti advokaat Richard Humphry, kes asutas raha kogumiseks Alan Turingi mälestusmärgi fondi. Humphryt inspireeris Hugh Whitemore'i näidend "Breaking the Code" Sir Derek Jacobiga peaosas. Jacobist sai fondi patroon. Kuju telliti Glyn Hughesilt.

Turingit on kujutatud hoidmas õuna – klassikalist keelatud armastuse sümbolit, objekti, mis inspireeris legendi kohaselt Isaac Newtonit gravitatsiooniteooriat looma ja vahendit, mida Turing enesetapu sooritamiseks kasutas. Pingil on pronksist reljeef kirjaga: "Alan Mathison Turing 1912–1954" ja sõnad: "Founder of Computer Science" ('arvutiteaduse rajaja') – just nagu see oleks Enigmaga kodeeritud: "IEKYF ROMSI ADXUO KVKZC GUBJ".

Tahvlil kuju jalge ees on kiri: "Arvutiteaduse isa, matemaatik, loogik, sõjaaegne koodimurdja, eelarvamuste ohver." Tahvlil on ka Bertrand Russelli tsitaat: "Matemaatika, kui seda õigesti vaadata, ei sisalda mitte ainult tõde, vaid ka ülimat ilu – ilu mis on külm ja askeetlik nagu see kuju."

## Galerii

Pilt:Alan Turing Memorial - Alan with the apple.jpg|Lähivaade Turingi mälestusmärgile
Pilt:Alan Turing Memorial.jpg|Turingi mälestusmärk Manchesteri Ülikooli Inseneriteaduste ja Füüsika Osakonna hoonega taustal
Pilt:Sackville Park-Alan looking toward Sackville Street.jpg|Turingi mälestusmärk vaatega Sackville'i tänava poole
Pilt:Sackville Park looking toward UMIST building.jpg|Vaade Sackville Parkist Manchesteri Ülikooli Sackville'i hoone poole
Pilt:Sackville Park Turing plaque.jpg|Tahvel Turingi kuju jalge ees


## Viited
Ilmar Nuut

**Ilmar Nuut** (13. märts 1923 Narva – 18. veebruar 2013) oli eesti tehnikateadlane ning Eesti NSV partei- ja riigitegelane.

## Elulugu
Ilmar Nuut oli Jüri Nuudi poeg.

1941. aastal lõpetas Nuut Tallinna 1. Keskkooli, õppis 1941–1943 Tšeljabinski Põllumajanduse Mehhaniseerimise Instituudis, 1943–1944 Moskva Põllumajanduse Instituudis, lõpetas 1948 TTÜ soojustehnika insenerina, tehnikakandidaat (1967, Eesti NSV Teaduste Akadeemia), väitekiri "Теплоэнергетические вопросы термической переработки сланца твердым теплоносителем".

Nuut oli 1949–1957 Eesti NSV Teaduste Akadeemia Tööstusprobleemide Instituudi (hilisem EI) insener ja teadur, 1957–1965 ENSV Riikliku Teaduslik-Tehnilise Komitee esimehe asetäitja, 1965–1966 Eesti TA Presiidiumi teadussekretär ja aastast 1986 TTÜ filosoofia ja poliitilise ökonoomia kateedri (osalise koormusega) dotsent.

Ta oli 1966–1969 EKP Keskkomitee teaduse ja kultuuri osakonna juhataja asetäitja, 1969–1975 teaduse ja kõrgkoolide sektori juhataja, 1976–1986 Eesti NSV kõrgema ja keskerihariduse minister.

## Teadustöö
Ilmar Nuudi uurimisvaldkond on põlevkivi soojusenergeetika ning teaduse ja tehnika arengu vastastikused seosed. Tööstusprobleemide Instituudis tegeles soojusenergeetika küsimustega, eeskätt põlevkivi kui tahke soojuskandja kasutamise probleemidega, osales tööstusliku katseseadme loomises ja oli 1954–56 tehases Ilmarine töötanud katseseadme juhataja. U 20 teaduspublikatsiooni, aimeartiklid.

## Teoseid
*О перспективах энерготехнического использования сланца-кукерсита на базе его термической переработки. Тлн 1958
*Об управляемости технологического процесса термической переработки сланца твердым теплоносителем. // Энерготехнологическое использование топлива (1963) 4
*О влиянии качества сланца на температурный режим его термической переработки твердым теплоносителем. // Сланцевая и химическая промышленность (1966) 5
*Характеристика процесса переработки сланца c твердым теплоносителем по данным пилотных испытаний (kaasautor). // Tермическая переработка сланца-кукерсита. Тлн 1966
*Poliitika ja elu keskpunktis. // Teadus ja tänapäev. Tallinn 1979

## Viited

## Kirjandus
* Eesti teaduse biograafiline leksikon, 3. köide
* Ühe instituudi lugu, 31, 44, 190, 194–195
* Tallinna Polütehniline Instituut 1936–1986. Tallinn, 1986, 192, 205, 208, 497
* Teadus ja tänapäev. Tallinn, 1979, 370
* Eesti majanduse biograafiline leksikon. Tallinn, 2000. 331–332
* ERAF, f 1. N 10, s 12489 (isikutoimik)
Otto Nuut

**Otto Nuut** (5/18. detsember 1907 Lüüste küla, Uue-Vändra vald, Pärnumaa – 24. detsember 1996 Tori) oli eesti loomakasvatusteadlane.

## Elulugu
Otto Nuut oli talupidaja poeg.

1926. aastal lõpetas ta Vändra Põllumajandusliku Ühisgümnaasiumi. Tegi aastatel 1926–1928 läbi ajateenistuse ratsarügemendis Tartus, õppis Eesti Sõjakooli aspirantide kursustel, kus omandas ratsasõiduinstruktori kutse.

Lõpetas 1932. aastal Tartu Ülikooli põllumajandusteaduskonna, põllumajanduskandidaat (1952, TRÜ), väitekiri "Tori hobuse tööjõudlus". Akadeemiliselt kuulus ta korporatsiooni Ugala.

Nuut oli 1932–1946 põllutöökoolides õpetaja (mõnda aega ka Kuusiku põllutöökooli direktor), 1946–1956 Tori Hobusekasvatuse TUI teadur, 1956–1966 ELVI Tori hobusekasvanduse vanemteadur, 1966–1979 juhataja, ühtlasi Tori Näidissovhoosi direktor.

## Teadustöö
Otto Nuudi uurimisvaldkond oli tõuaretus. Loonud Tori tõugu hobuste liinaretuse alused; tegelenud ka veiste aretamisega. Oli 1978. aastani Hobusetõugude Tõuaretuse Nõukogu sekretär ja juhatuse liige.

## Teoseid
Üle 50 teaduspublikatsiooni, sh 3 raamatut ja 3 brošüüri.
*Tori hobusekasvanduse kogemusi hobuste treenimise alalt. Tallinn 1953
*Tori Hobusekasvandus 1856–1956 (koost). Tallinn 1956
*Tori hobune (kaasautor M. Ilmjärv). Tallinn 1957
*Hobuste pidamine ja kasutamine (kaasautor H. Mauring). Tallinn 1960
*Eesti NSV-s aretatavad hobusetõud. Tallinn 1967
*125 aastat Tori Hobusekasvandust. Tallinn 1981

## Viited

## Kirjandus
*Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn 1992. Lk 42
*Album Academicum Universitatis Tartuensis 1918–1944, 2. kd. Tartu 1994. Lk 526
*Agraarteadus (1992) 4
*Otto Nuut (in memoriam). // Tõuinfo (1997) 1, 8
*"Otto Nuut". // Tuntud nimesid Vändra vallast. Koostaja Jannu Holsting. Vändra 2004. Lk 87-88

## Välislingid
*
*''Album Academicum Universitatis Tartuensis 1918-1944''
*Haud Tallinna Metsakalmistul
Marko Marin

**Marko Marin** (serbia kirillitsas Марко Марин; sündinud 13. märtsil 1989 Gradiškas) on endine Saksamaa jalgpallur (ründav poolkaitsja või äärepoolkaitsja).

Ta oli peamiselt tuntud oma tehniliste võimete, kiiruse ja väravasöötude poolest.

2012. aasta aprillis sõlmis ta lepingu Inglismaa Premier League'i klubiga Chelsea FC. Enne seda mängis ta Saksamaa klubides Borussia Mönchengladbach ja Bremeni Werder.

## Koondisekarjäär
Marin tegi debüüdi Saksamaa koondvõistkonnas 27. mail 2008 sõprusmängus Valgevene vastu. Esimesena ja ainsa värava lõi ta koondises 20. augustil 2008 mängus Belgia vastu.

Ta esindas Saksamaad 2010. aasta jalgpalli maailmameistrivõistlustel. Ta sekkus vahetusest teise poolaja lõpus esimeses alagrupimängus 13. juunil Austraalia ja teises alagrupimängus 18. juunil Serbia vastu.

## Saavutused
;Borussia Mönchengladbach
*2. Bundesliga: 2007–08
;Chelsea
*UEFA Euroopa Liiga: 2012–13
;Sevilla
*UEFA Euroopa Liiga: 2013–14
;Olympiakós
*Super League: 2016–17
;Belgradi Crvena zvezda
*Serbia SuperLiga: 2018–19
;Ferencváros
*NB I: 2021–22
*Magyar Kupa: 2021–22

## Välislingid

* Ametlik koduleht
Helbe Nutt

**Helbe Nutt** (1966. aastani **Helbe Kolk**; 28. märts 1940 Kooraste vald, Võrumaa – 26. november 1992 Tartu) oli eesti arstiteadlane, immunoloog.

## Elulugu
Helbe Nutt oli talupidaja-vallavanema tütar, Aili Kogermani õde.

1957. aastal lõpetas Nutt Tallinna Meditsiinikooli, 1968 Tartu Riikliku Ülikooli arstiteaduskonna, meditsiinikandidaat (1981, TRÜ), väitekiri "Значение гуморальных и клеточных иммунологических реакций при острой и хронической фазах панкреатита".

Nutt oli 1968–1990 ÜMPI vanemlaborant, nooremteadur ja teadur, 1991. aastast vanemteadur.

## Teadustöö
Helbe Nutt uuris kõhunäärme ja maksa immunoloogiat. Üle 40 teaduspublikatsiooni.

## Teoseid
* Lymphocyte blast-transformation test in vitro in cases of chronic gastritis (kaasautorid V. Salupere, E. Järve). // Scand. J. Gastroenterol. 7 (1972) 3
* Гликометакрилатные гели как носители для афинной хроматографии (kaasautor). // Изв. АН ЭССР. Химия (1978) I
* Клеточные иммунологические реакции при хроническом панкреатите. // TÜ Toimetised 485 (1979)
* Гуморальный и клеточный иммунитет при заболеваниях печени и поджелудочной железы (kaasautor V. Saarma). // TÜ Toimetised 602 (1982)
* Циркулирующие иммунные комплксы у больных с острыми и хроническими заболевниями печени (kaasautorid R. Uibo, T. Prükk). // Терапевтический aрхив (1989) 2

## Viited

## Kirjandus
* Eesti teaduse biograafiline leksikon, 3. köide
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 116
Tiina Nuuter

**Tiina Nuuter** (aastani 1973 **Tiina Ambur**; sündinud 2. aprillil 1950 Tallinnas) on eesti majandusteadlane.

## Elulugu
Tiina Nuuter on geodeedi tütar.

1968. aastal lõpetas Nuuter Tallinna 7. Keskkooli, 1974 tööstuse planeerimise erialal Tallinna Polütehnilise Instituudi õhtuse teaduskonna, 1996–2000 Tallinna Tehnikaülikooli magistrant, majandusmagister (2000, TTÜ), väitekiri "Tallinna eluasemekorralduse mehhanism", aastast 2001 TTÜ doktorant.

Nuuter oli 1970–1982 PI EKE Projekt ökonomist ja juhtivökonomist, 1982–1991 RPI Eesti Projekt peaehitusökonomist, 1991–1999 TTÜ ehituse tootluse instituudi dotsent, 1999– lektor. Õpetanud kursusi: ehituse juhtimine, plaanimine ja turg, ehituse välismajandus, ehitusrahandus, kinnisvara- ning makroökonoomika; koostanud õppevahendeid.

## Teadustöö
Tiina Nuuteri uurimisvaldkonnad on eluasemepoliitika ja -strateegia, eluaseme turumudel. Arendanud ehitusalast infovahetust Põhjamaade ja Balti riikidega. 20 teaduspublikatsiooni.

## Teoseid
* Complex evaluation and life cycle costing in facility management. // Property valuation and investment in Central and Eastern Europe during transition to free market Economy. Vilnius, 1997
* Possibilities of application of the market theory to solve the housing problems in Tallinn. // 2nd Int. postgraduate Res. Conf. Built and Human Environment. Univ. Salford. Salford, 2002
* Kinnisvara eluea ökonoomika. Kinnisvara hooldusteenuse kvaliteedi korraldus (õppevahend). Tallinn, 2002
* Is it wise to regulate the housing market in Tallinn? // 3rd Nordic Conf. “Construction Economics and Organisations”. Lund Univ. Inst. Technol. Lund, 2003
* Kinnisvarahalduri käsiraamat (kaasautor). Tallinn, 2007

## Viited

## Kirjandus
* Eesti teaduse biograafiline leksikon, 3. köide

## Välislingid
*
Standardproov

**Standardproov** (inglise *standard sample*, *reference sample*) on aine või materjal, mille keemiline koostis või teatavad füüsikalised ja tehnilised omadused on vajaliku täpsusega tõendatud. 

Standardproove kasutatakse näiteks keemilise analüüsi tulemuste kontrollimiseks. 

## Vaata ka
*Standardlahus
*Analüütiline proov

## Viited
Siirdamine

**Siirdamine** ehk **siirdistutamine** ehk **transplantatsioon** on meditsiinis kui ka mitmes teadusharus, harilikult loomadel kasutatav invasiivne meetod, mille eesmärgiks on sama või eri liigi isendi elusa koe või elundi (siiriku) ümberistutamine algsest paiknemiskohast teise kohta või ühelt isendilt teisele.

Inimesele millegi siirdamiseks võidakse materjali võtta temast endast (autoplastika), teiselt inimeselt (homoplastika) või loomalt (heteroplastika). Kõige tulemusrikkam on autoplastika. 

Siirdamisel võidakse kasutada siirikkudesid või - elundeid nii elusdoonoritelt kui ka surnukehade elundeid ja kudesid.  

Sagedamini siiratakse nahka, luud ja kõõluseid, harvem närve, veresooni jt kudesid. 20. sajandi teisest poolest on siiratud ka südant, kopse ja neere.

## Vaata ka
*Implantaat
*Luuüdi siirdamine
*Plastiline kirurgia
*Transplantaat
*Transplanteeritud siirikelundite ja -kudede puudulikkus ning hülgamine
*Ksenotransplantatsioon

## Viited

## Välislingid
* MICHELLE CASTILLO, Hospital errors lead to "dead" patient opening eyes during organ harvesting, CBS NEWS, 9. juuli 2013, veebiversioon (vaadatud 19.12.2014.a.)(*inglise keeles*)
* Sylvie Euvrard, M.D., Jean Kanitakis, M.D., ja Alain Claudy, M.D. Skin Cancers after Organ Transplantation, N Engl J Med 2003; 348:1681-1691April 24, 2003DOI: 10.1056/NEJMra022137, veebiversioon (vaadatud 10.01.2015.a.)(*inglise keeles*)
* Silja Paavle, Eesti kirurgid tegid ajalugu: pankrease ja neeru samaaegse siirdamisega toodi uued tuuled raske kuluga diabeedi ravisse, 6. aprill 2015
* Piret Pappel, Surmahaigust põdev vene teadlane pakub end peasiirdamise katsejäneseks, 17. aprill 2015
Segetaaltaim

**Segetaaltaimed** on iidsest ajast põllul koos kultuurtaimedega kasvanud umbrohud, mida inimene on tahtmatult levitanud. Mõnikord nimetatakse segetaaltaimeks ka kultuurtaime teise (s.o põhikultuurtaime) sees, näiteks rukis nisu sees.

Segetaaltaimedele on sageli omane, et kindel liik kasvab koos teatud põllukultuurtaimega, näiteks harilik rukkihein rukkiga, liivkaer kaeraga. 

## Vaata ka
*ruderaaltaim
*tulnuktaim

## Viited

## Kirjandus
*EE 8. köide, 1995.
Konstantinos XI

**Konstantinos XI** (8. veebruar 1404 – 29. mai 1453) oli viimane Bütsantsi keiser aastast 1449 kuni surmani.

Ta kuulus Palaiologoste dünastiasse. Ta hukkus lahingus Konstantinoopoli piiramise ajal (millega lõppes Bütsantsi riik) ning Mehmet II valiti uueks Rooma keisriks.
Eesti Pressimuuseum

**Eesti Pressimuuseum** on väike eramuuseum, mis paikneb Põltsamaa ordulinnuses ja tutvustab Eesti ajakirjanduse ja meedia ajalugu.

Muuseumi asutas 2009. aastal MTÜ Ajakirjanduse Uurimis- ja Koolituskeskus. Põltsamaa valiti muuseumi asukohaks seetõttu, et 1766. aastal ilmus seal esimene eestikeelne ajakirjandusväljaanne "Lühhike öppetus".

## Välislingid
*Eesti Pressimuuseum
*Jaan Lukas "Pressimuuseum avas Põltsamaal püsiekspositsiooni" Postimees, 18.05.2011
Tuhala kirik

**Tuhala Kaarli kirik** on kirik Kose vallas Kata külas endises Tuhala vallas.

Kirikut kasutab EELK Tuhala Kaarli kogudus.

Kirik ehitati aastatel 1775–1777. Tuhala mõisniku Carl Johann Mellini järgi sai see nimeks Kaarli kirik. 1863. aastal ehitati barokne kirik teatud määral uusgooti stiilis ümber. Kiriku läänekülge lisati massiivne torn.

Eestis ainukordne kantsel-altar on vanem kui kirik ise, see on pärit Tuhala kalmistul asunud jutlusekabelist ning valminud umbes 1600. aastal.

Orel on toodud Kose kirikust, selle valmistas 1849. aastal Gustav Normann.


Tuhala kirik tagantvaates.jpg|Kirik tagantvaates
Tuhala kirik lõunakülg.jpg|Kiriku lõunakülg
Tuhala kirik 1999 (03).jpg|Altar


## Välislingid

*
Tuhala kalmistu

**Tuhala kalmistu,** esialgse nimetusega **Kata kalmistu**, on kalmistu Kose kihelkonnas, praeguse haldusjaotuse järgi Kata külas Kose vallas. Kalmistu on muinsuskaitse all (kultuurimälestis nr 14409).

Kalmistu vanimasse ossa maeti juba hiljemalt 1774. aasta septembris. Aja jooksul on kalmistut laiendatud nii lõuna kui ka põhja suunas. Esimene laiendus lõuna suunas tehti hiljemalt 1880. aastate keskpaigaks. Järgnes laiendus põhja suunas. 20. sajandi teisel poolel taas lõuna poole lisatud maa-ala on piiratud kuusehekiga. Kalmistu vanemad osad on ümbritsetud põhja-, lääne- ja idaküljelt maakivist müüriga. Vanima osa põhjakülje müüris on väravakabel (1864). Samuti asub kalmistu vanimas osas 18. sajandi lõpust pärinev perekonna hauakabel.  

Kalmistu edelaosas asub esimese aastatuhande esimesest poolest pärit kivikalme (kultuurimälestis nr 18025 "Kivikalme") ja idaosas asub lohukivi (kultuurimälestis nr 17997 "Lohukivi").

## Vaata ka
*Tuhala kirik

## Välislingid
*
Adelbert von Chamisso

**Adelbert von Chamisso** (ka **Ludolf Karl Adalbert von Chamisso**, sündinud **Louis Charles Adélaïde de Chamissot**; 30. jaanuar 1781 Champagne, Prantsusmaa – 21. august 1838 Berliin) oli prantsuse päritolu saksa botaanik, romantismiaegne novellist ja luuletaja.

Vanast aadlisuguvõsast pärit Chamisso oli Prantsuse revolutsiooni aastail sunnitud emigreeruma Saksamaale. Hiljemgi elas ta aastaid Saksamaal ja Šveitsis, kuuludes Madame de Staëli ringkonda.

Chamisso tuntuim teos on "Peter Schlemihl": lugu mehest, kes müüs maha oma varju. Tema luuleloomingu üks tuntumaid osi on tsükkel "Frauenliebe und -leben" (1830), millele on kirjutanud muusikat Robert Schumann, Carl Loewe ja Franz Paul Lachner,

1815–1818 osales ta loodusteadlasena Otto von Kotzebue juhitud ümbermaailmareisil prikil "Rjurik", kus töötas koos Eestist pärit laevaarsti Johann Friedrich Eschscholtziga. Tema 1821. aastal ilmunud reisikiri annab ülevaate ekspeditsioonist Vaikse ookeani ja Beringi mere piirkonnas. Reisil leidis Chamisso nüüdse San Francisco lahe kandis mitmeid uusi taimeliike, millest mõned nimetas ta Eschscholtzi järgi, näiteks *Eschscholzia californica* (läänemaguna). Eschscholtz omakorda nimetas mõned taimed Chamisso auks, nende seas perekond *Camissonia*.

Pärast reisilt naasmist 1818. aastal nimetati Chamisso Berliini botaanikaaia juhiks ning valiti Teaduste Akadeemiasse. 1819. aastal abiellus ta oma sõbra Julius Eduard Hitzigi kasutütre Antonie Piastega (1800–1837). Tõrjumaks Kotzebue süüdistusi, avaldas ta 1827. aastal oma reisimärkmed ning ümbermaailmareisi üksikasjaliku kirjelduse.

Chamisso nimelühend botaanilises nomenklatuuris on **Cham**.

## Viited

## Kirjandus
* Tiiu Speek "Botaanikud Chamisso ja Eschscholtz Californias" Akadeemia 5/2012, lk 835-879
Märjamaa Jumalaema Kaitsmise kirik

**Märjamaa Jumalaema Kaitsmise kirik** (vene k. *Мерьямская Покровская церковь*) on Eesti Apostlik-Õigeusu Kirikule kuuluv endine kirik Märjamaal.

Kirikuhoone ehitati arhitekt Erwin Bernhardti projekti järgi aastatel 1891–1892. 

Kogudus asutati seoses usuvahetusliikumisega aastal 1886 ja tegutses 1960. aastateni.

EAÕK teatas 2005 plaanist, kirikuhoone jõudumööda konserveerida. Seisuga august 2024 on hoone endiselt varemetes ja konserveerimata.

## Galerii

Fail:Märjamaa õigeusu kiriku esifassaad.jpg|Märjamaa õigeusu kiriku esifassaad detsembris 2023.
Fail:Vaade läbi augu Märjamaa õigeusu kiriku ukses.jpg|Vaade Märjamaa õigeusu kiriku esikusse läbi augu ukses. (detsember 2023)
Fail:Vaade Märjamaa õigeusu kiriku poole Pärnu maantee suunast..jpg|Vaade Märjamaa õigeusu kiriku varemetele Pärnu maantee suunast. (detsember 2023)
Fail:Märjamaa õigeusu kiriku fassaadi rist..jpg|Õigeusu rist Märjamaa õigeusu kiriku kagufassaadil. (detsember 2023)


## Viited
Hønefoss

**Hønefoss** on linn Norras Buskerudi maakonnas, Ringerike valla keskus.

Linn jääb maanteed mööda 63 km kaugusele Oslost. Hønefoss paikneb Tyrifjordeni järvest põhjas, kus Begna jõel asub Hønefosseni kosk, mis on linnale nime andnud.

Hønefoss sai linnaõigused 1852. aastal. 1964. aastast ei ole linn eraldi haldusüksus, vaid Ringerike valla osa. 2011. aastal elas linnas 14 683 inimest.

Linn on piirkonna tööstuskeskus, seal on mitmeid tehaseid. 1873. aastal asutatud Norske Skog Follumi paberivabrik on üks suurimaid ajalehepaberitootjaid Euroopas.

## Vaata ka
*Hønefoss BK
Sunderland

**Sunderland** on linn Inglismaal Tyne and Weari linnkrahvkonnas.

Linn asub Weari jõe suudme juures. 2001. aastal elas linnas rahvaloenduse järgi 177 739 inimest.

## Viited
Tiiu Speek

**Tiiu Speek** (ka **Härm**, sündinud 1958) on Eesti tõlkija, ökokriitik.

Ta on lõpetanud 1986. aastal Tartu Riikliku Ülikooli inglise keele ja kirjanduse erialal, 1995. aastal kaitses USA-s Millsi kolledžis magistritöö Ameerika kirjanduse alal ja sai magistrikraadi. Hiljem on ta töötanud vabakutselise tõlkija ja keeleõpetajana.

Ta oli esimesi ökokriitika kui kirjandusteaduse suuna õpetajaid Eestis ning korraldas 1990. aastatel Tartus seminarisarja "Tekst ja loodus".

## Teoseid
* Speek, Tiiu 1996. Ökokriitikast. *Akadeemia* 11: 2373–2380.
* 2007. Maria, kes osutus Tatjanaks. *Akadeemia* 12: 2647–2658.
* Härm, Tiiu 2010. *Jää voolab: Eesti polaarränduri [[August Masik]]u maailm*. Tallinn: Eesti Raamat.
* 2011. Elusooned arktilises jääs. *Akadeemia* 8: 1481–1506.
* 2012. Botaanikud Chamisso ja Eschscholtz Californias. *Akadeemia* 5: 835–879.
* Härm, Tiiu 2019. Saateks. [Saateks tõlkele Bellingshauseni kohta.] *Akadeemia* 4: 630–635.
* Härm, Tiiu 2025. *Üks orel rändas Liivimaalt Alaskale: Ernst Kessleri koloniaaloreli ja "Vene-Ameerika" jutustamata lugu*. Tallinn: Tiiu Härm.

## Viited
Aia tänav (Tallinn)

**Aia tänav** on tänav Tallinna kesklinnas Vanalinna asumis.

Tänav algab Viru tänavalt, kulgeb põhja suunas, ristub Vana-Viru, Inseneri ja Kanuti tänavaga, pöörab läände ning lõpeb Uuel tänaval.

Algusest kuni Inseneri tänava ristmikuni ning viimasel ida-läänesuunalisel lõigul on Aia tänav ühesuunaline.

Tänava pikkus on 518 meetrit.

## Ajalugu
Aia tänav rajati 19. sajandi keskel pärast Tallinna muldkindlustusvööndi tasandamist. Tänav sai nime tänava ääres Püha Kanuti gildi poolt 1866. aastal omandatud krundile rajatud iluaia (Kanuti aed) järgi. Ajalooliselt on tänav kandnud veel järgmisi nimesid: Valli tänav, Rohuaja tänav; saksa keeles *Wallstraße, Gartenstraße*; vene keeles *Садовая ул.* Aastatel 1958–1987 kandis see tänaval (hoones Aia tänav 18) asunud Kalevi siseujula järgi nime *Ujula tänav*.

Aia ja Vana-Viru tänava nurgal asus AS Esimene Eesti Põlevkivitööstus bensiinijaam.

Aia tänav 12 hoone oli algselt Peterburi õukonnajuveliiri Konstantin Ferdinand Saefftigeni jaoks ehitatud  elamu,  1918. aastal alustas hoones tegevust Töö- ja Sotsiaalhoolekandeministeerium.  1925. aastal omandas hoone Konstantin Pätsi eestvõttel asutatud o/ü Seltskondlik Maja, kellelt omakorda üüris  aastail 1924–1940 Seltskondlik Maja, 1925–1938 asus seal  klubi Centum ja 1938–1940 Riiginõukogu. Eesti NSV ajal alates 1950. aastast tegutses hoones Tallinna Pioneeride Palee. 1990. aastal nimetati asutus ümber Tallinna Kanutiaia Noortemajaks ja 2016. aastal Tallinna Kanutiaia Huvikooliks.

## Hoonestus

*Aia tänav 3 asus 20. sajandi alguses kino „Kasiino“. Ärimees Vassili Voinovi tellitud hoone Tallinnas Vana-Viru ja Aia tänava nurgal kavandati 1911. aastal kaubamajaks, kuid siis ehitati hoone ümber nii, et hoonest sai Tallinna esimene statsionaarne kino  Kasiino. Aastal 1927 lasi Vassili Voinov hoonesse ehitada 18 meetri pikkuse (tollal Baltimaade pikima) basseini ning sauna. 1945. aastal muudeti saun ujumisbasseiniks ja oli järgnevalt  Eesti NSV Siseministeeriumi spordiseltsi Dünamo ujula. 1997. aastal avati hoones ostukeskus WW Passaazh
*Aia tänav 5 // Vana-Viru tänav 11, endine Hans Reimelti maja, valmis 1935, arhitekt Eugen Sacharias.
*Aia tänav 5 // Vana-Viru tänav 12, Tallinna linnavolikogu hoone
*Aia tänav 5a ja Aia 5b, endised Johannes Valteri majad, valmisid 1935 ja 1936, arhitekt oli Eugen Sacharias.
*Aia 7 asus Kaubahalli Rimi kaubanduskeskus ja enne seda Eesti NSV ajal, 1979. aastal ehitatud Tallinna Kaubahalli hoone. Arhitekt Eva Hirvesoo.
*Aia tänav 12, Tallinna Kanutiaia Huvikool ja Kanuti aed. Kultuurimälestis nr 8129.
*Aia tn 13 // Uus tänav 16 elamu
*Aia tänav 18, Kalev Spa, mille eelkäijaks oli 1956–1965 aastatel ehitatud Spordiselts Kalevi Kalevi siseujula.
*Aia tänav 20, Reval-Sport spordiklubi ja veekeskus ning Väikese Rannavärava bastion
*Aia tänav 22 // Uus tänav 26 elamu

## Viited
Võileib

**Võileib** on leivaviil, millele on määritud võid ja kaetud juustu, vorstilõigu, lihaviilu või muu taolisega.

Vastavalt kattele nimetatakse võileiba juustuvõileivaks, vorstivõileivaks, kiluvõileivaks jne.

Võileivaks võib nimetada ka muu määrde (nt pasteedi) ja/või kattega leiba, saia, sepikut vms.

Võileiba süüakse enamasti seda käes hoides. Võileib on kergesti transporditav toit, mida võetakse tihti söömiseks kaasa näiteks tööle, kooli, piknikule ja mujale. Võileibu saab ka osta toidupoest valmiskujul.

Võileiba võib serveerida ja süüa nii külmalt kui ka soojalt.

Suurt kahe leiva/saiaviilu või kuklipoole ja täidisega võileiba nimetatakse einevõileivaks. Seda võidakse süüa ka noa ja kahvliga.

Väikest mitmekihilist võileivatükki, milles on puust või plastist tikk, nimetatakse tikuvõileivaks.

## Vaata ka
* Sändvitš
* Hamburger
* Võileivatort

## Kirjandus
* Salme Masso, Olga Relve, "Võileivad", Tallinn. Valgus 1977.
Pirukas

**Pirukas** on peenestatud ja maitsestatud täidisega pagaritoode. Pirukas võib olla suur, millest lõigatakse tükke, või väike mis süüakse ära ühekorraga. Pirukas oli tuntud Egiptuses juba 4000 aastat tagasi, pirukaid tehakse väga paljudes maades.

Venemaal on tuntud väikesed pirukad (sealhulgas väikesed lihapirukad). Sarnased pirukad on ka Inglismaal Cornwalli *pasty*, ja Hispaaniast pärit *empanada*.

## Ajaloost Eestis
Ehkki pirukate valmistamine oli mujal Euroopas juba küllaltki levinud, ei olnud see eestlaste seas 19. sajandil veel kuigi tuntud. Pirukaid hakati esmalt valmistama Eesti idaosas, samas lääneosas ja saartel jäid need vähem tuntuks..

Pirukataigen tehti valdavalt rukkijahust. Kõige levinumad olid mitmesugused kalapirukad nii värskest kui soolakalast. Kalad pandi pirukasse harilikult tervelt. Rohkem valmistati soolaräime- ehk silgupirukaid, Peipsi järve ja Võrtsjärve ümbruses ka kiisa-, särje-, latika- ja ahvenapirukaid. Lihapirukaid küpsetati vähem, täidiseks soolatud sealiha- või singitükk. Sellised pirukad olid ka sadu aastaid tagasi võrdlemisi levinud Euroopas. Tuntud olid ka kapsa- ja  kaalikapirukad, eriti Põhja-Eestis, nagu kapsaleib.

## Vaata ka

*Rukkileivataignas kapsapirukas
*Karjala pirukas
*Kalakukko
*Burrito
*Pelmeen
*Pitsa
*Struudel
*Kook
*Lihapirukas

## Viited
Danny McBride

**Daniel Richard McBride** (sündinud 29. detsembril 1976 Georgia osariigis Statesboros) on Ameerika Ühendriikide näitleja.

## Välislingid
*
Endrik Nõges

**Endrik Nõges** (5. aprill 1927 Mõisaküla – 6. juuni 2006 Seattle, USA) oli eesti päritolu USA tehnikateadlane.

## Elulugu
Endrik Nõges põgenes Nõukogude okupatsiooni eest 1944. aastal Saksamaale. Ta lõpetas 1946. aastal Geislingeni Eesti Gümnaasiumi, õppis aastatel 1946–1948 Karlsruhe Kõrgemas Tehnikakoolis, kust sai stipendiumi õpinguteks USA-s. Õppis aastatel 1949–1951 Denisoni Ülikoolis (Granville, Ohio), lõpetas 1954. aastal Northwesterni Ülikooli (Evanston, Illinois) elektrotehnika alal, tehnikamagister (1956, Northwesterni Ülikool), tehnikadoktor (1959, samas).

Nõges oli aastatel 1954–1957 Northwesterni Ülikooli assistent, 1958–1969 Washingtoni Ülikooli (Seattle, Washington) abiprofessor ja dotsent, aastast 1969 professor, ühtlasi 1965–1971 tehnikateaduskonna abidirektor, täitis aastatel 1966–1971 dekaani abi, 1986–1988 ja 1990–1992 prodekaani, 1988–1990 dekaani kohuseid. Oli 1982–1985 telekursuste programmi asutaja ja direktor. Töötas samuti külalisõppejõuna Helsingi Tehnikaülikoolis (1963–1964), Karlsruhe Kõrgemas Tehnikakoolis (1972–1973) ja TTÜ-s (1993). Emeriteerus 1992.

## Teadustöö
Endrik Nõgese uurimistöö oli peamiselt seotud mittelineaarsete juhtimissüsteemide analüüsi ja sünteesi ning rakendustega lennukitööstuses, sh ülemaailmse asukoha määramise süsteemiga GPS, intertsiaalnavigatsiooni ja kujutuvastuse algoritmidega. Töid sagedusmoduleeritud juhtimissüsteemidest ja mittelineaarsetest diskriminantsetest funktsioonidest. Olnud mitme Ameerika Riikliku Teadusfondi rahastatava uurimisprojekti põhitäitja; nõustanud konsultandina firmasid Boeing Company, Bell Telephone Laboratories jt. 1972. aastast on teinud koostööd Tallinna Polütehnilise Instituudiga (pidanud loenguid ning juhendanud magistrante ja doktorante). Ameerika Elektriinseneride Instituudi, Ameerika Elektri- ja Elektroonikainseneride Instituudi, Ameerika Tehnikahariduse Seltsi, Sigma Xi ja Association for the Advancement of Baltic Studiese liige, aastast 1995 Eesti TA välisliige automaatjuhtimise alal.

## Teoseid
* Controllability aspects of fixed time pulse freguency modulated control systems (kaasautor M. Lermontov). Rio de Janeiro, 1971
* Suboptimal control of nonlinear dynamical systems via linear approximation. // Int. J. Control 13 (1971)
* Pulsfrequenzmodulierte Regelungssysteme (kaasautor P. M. Frank). München, Wien, Oldenbourg, 1975
* Kas parkimisplats peabki laupäeval tühi olema? // Tehnika ja Tootmine (1994) 3

## Viited

## Kirjandus
* Eesti teaduse biograafiline leksikon, 3. köide
* Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 82
* Eesti entsüklopeedia 14, 331
* Eesti TA liikmeskond 1938–1998. Tallinn, 1998, 147
* Akadeemia välisliige Endrik Nõges. – In memoriam. // Eesti TA aastaraamat 2006, 238–239
Montpellier HSC

**Montpellier Hérault Sport Club** on Prantsusmaa jalgpalliklubi, mis mängib riigi kõrgliigas Ligue 1. 

Algne klubi asutati 1919. aastal, kuid praegusel kujul tegutseb see 1974. aastast.

Hooajal 2011–2012 tuli Montpellier Ligue 1 meistriks. Lisaks on klubi võitnud kahel korral Prantsusmaa karika (1929 ja 1990) ning korra UEFA Intertoto karika (1999).

Klubi kodustaadion on Stade de la Mosson Montpellier's.

Klubis on mänginud näiteks Laurent Blanc, Eric Cantona, Roger Milla, Carlos Valderrama ja Olivier Giroud.

2001. aastast on klubil ka naiskond, mis tuli 2004. ja 2005. aastal Prantsusmaa naiste meistriks.

## Praegune meeskond
*Seisuga 19. juuli 2024*

## Saavutused
*Ligue 1
****Võidud (1)**: 2011–12
*Ligue 2
****Võidud (3)**: 1945–46, 1960–61, 1986–87
*Coupe de France
****Võidud (2)**: 1929, 1990
*Coupe de la Ligue
****Võidud (1)**: 1992
*UEFA Intertoto karikas
****Võidud (1)**: 1999

## Viited

## Välislingid
* Klubi koduleht
Eiderattasamm

**Eiderattasamm** on üks eesti rahvatantsu põhisamm. 

Eiderattasammu tantsitakse kolmeosalise taktiga.

Takti esimesel osal tehakse kerge sammupikkune hüpe ette paremale jalale, samal ajal heidetakse põlve- ja hüppeliigesest sirutatud vasak jalg taha-alla. Kere kallutatakse ette. Samas jääb selg sirgeks ja pea kehaga ühele joonele ega vaju longu.

Takti teisel osal tuuakse vasak jalg tugijala juurde polgseisu ja tõstetakse parem põlv ette, nii et säär on ees-all (reie ja maapinnaga võrreldes täisnurga all), ning sirutatakse kere. 

Takti kolmandal osal tehakse vasakul jalal madal hüpak.

Eiderattasammu võib alustada ka hüppega vasakule jalale, siis heidetakse taha parem jalg, ette tõuseb vasak põlv ning tehakse hüpak paremal jalal.

Kui eiderattasammu tantsitakse paaris, siis alustatakse valsivõttes. Sammu alustatakse väikese hüppega välisjalale (vasakpoolsel paarilisel vasak jalg, parempoolsel paarilisel parem jalg) ning tantsitakse edasi omavahel peegelpildis.
Ennio Morricone

**Ennio Morricone** (10. november 1928 Rooma – 6. juuli 2020 Rooma) oli itaalia helilooja ja dirigent.

Ta on loonud muusikat rohkem kui 500 filmile ja teleseriaalile, lisaks kirjutanud sümfoonilisi ja kooriteoseid. Tema lemmikinstrumendid, mis said tema heliloomingus tihti kaaluka rolli, olid trompet (ta oli Rooma konservatooriumis trompetit õppinud) ja akustiline kitarr.

Eriti tuntud on tema looming koolivennast režissööri Sergio Leone vesternitest, näiteks "Hea, paha ja inetu" (1966), "Ükskord Metsikus Läänes" (1968) ja "Ükskord ammu Ameerikas" (1984). Nende koostöö algas filmist "Peotäis dollareid" (1964).

Tema kirjutatud väga populaarseks saanud lugusid võib kuulda ka filmides "Maddalena" (1971, režissöör Jerzy Kawalerowicz), "The Mission" (1986, režissöör Roland Joffé), "Äraostmatud" (1987, režissöör Brian De Palma), "Nuovo Cinema Paradiso" (1988, režissöör Giuseppe Tornatore), "Malèna (2000, režissöör Giuseppe Tornatore) jm.

Ennio Morricone loomingut on tunnustatud kahe Oscariga (väljapaistvate teenete eest filmikunstis; 2007 ja "Vihane kaheksa"; 2015, režissöör Quentin Tarantino), kahe Grammy, kahe Kuldgloobuse ja viie BAFTA auhinnaga.
Ricarda Huch

**Ricarda Octavia Huch** (18. juuli 1864 Braunschweig – 17. november 1947 Schönberg, tänapäeval Kronbergi linnaosa) oli saksa ajaloolane ja kirjanik.

1931. aastal sai ta Goethe auhinna.

### Eesti keeles ilmunud teosed
* "Deruga protsess" ("Der Fall Deruga", tõlkinud Marje Pedajas; Tartu: Postimees, 1930)
* "Juudi haud" ("Das Judengrab", tõlkinud Leo Anvelt; Tartu: Loodus, 1930)
* "Viimane suvi: jutustus kirjades" ("Der letzte Sommer: eine Erzählung in Briefen", tõlkinud Krista Räni; Loomingu Raamatukogu 14/15, 2010)
Bumerang

**Bumerang** on V-kujuline lennutatav ese, mida on algselt kasutatud jahirelvana, tänapäeval on see levinud spordi- ja meelelahutusvahend.

Bumerangid on ajalooliselt olnud valmistatud puust, harvem ka luust. Tänapäevased spordis kasutatavad bumerangid on tavaliselt valmistatud plastikust või muudest tänapäevastest materjalidest.

Põlisrahvaste bumerangid, mida kasutati jahiloomade tabamiseks, ei olnud algul ise tagasi pöörduvad. Tagasipöörduv bumerang arenes välja hiljem.


Pilt:Australia Cairns Boomerang.jpg|Austraalia aborigeenide bumerangid
Pilt:Sportbumerangs.jpg|Tänapäevased sportbumerangid
Keta

**Keta** (*Oncorchynchus keta*) on kalaliik idalõhe perekonnast.

See on perekonna liikidest kõige laiemalt levinud. 

Täiskasvanud keta on keskmiselt 60–80 cm pikk ja kaalub 4,5–10 kg.

Ketad on tüüpilised siirdekalad, nad koevad Aasia ja Põhja-Ameerika magevetes. Noorkalad suunduvad Vaiksesse ookeani, kus kasvavad 3–5 aastaga suguküpseks. Suguküpsed kalad alustavad kudemisrännet jõgedesse, kus nad pärast esimest kudemist hukkuvad.

Meres on keta keha hõbedane, ilma vöötide ja tähnideta. Jões muutub värvus pruunikas-kollaseks, tumelillade või tumepunaste vöötidega. Rände ajal jões kalad ei toitu, elades vaid lihastesse kogunenud varuainete arvelt. Kuni 4 km pikkusel teekonnal kalad kõhnuvad, nende liha muutub valkjaks ja vesiseks. Keta liha on idalõhede seas üks lahjemaid. Siiski on seda kala aastasadu toiduks kasutatud.
Robin Gibb

**Robin Hugh Gibb** (22. detsember 1949 – 20. mai 2012) oli Briti laulja, ansambli Bee Gees liige.

## Välislingid

*Robin Gibbi koduleht
*Robin Gibb MySpace'is
Andrei Mõlnikov

**Andrei Andrejevitš Mõlnikov** (vene keeles Андрей Андреевич Мыльников; 22. veebruar 1919 Pokrovsk – 16. mai 2012 Peterburi) oli vene maalikunstnik ja kunstipedagoog.

Andrei Mõlnikov lõpetas 1946. aastal Peterburis Ilja Repini nimelise kunstiinstituudi ja 1948. aastal samas aspirantuuri. Ta õppis teiste seas Igor Grabari ja Viktor Orešnikovi käe all.

Alates 1957. aastast töötas ta Peterburi kunstiinstituudis õppejõuna. Tema õpilaste seas olid Boriss Kornejev, Jelena Kostenko, Viktor Otijev, Jaroslav Krestovski, Nikolai Pozdnejev, Aleksandr Sokolov.